How To Deal With Extremist Opposing Views (شدت پسندی کے مقابلے میں درست رویہ)
آدمی کو پوری دیانت داری سے دلائل اور شواہد کی بنیاد پر ایک راے حق کو حق سمجھنا چاہیے۔ حق ایسی چیز نہیں ہوتی کہ وہ دوسروں کو حق باور نہ کرایا جا سکے۔ کسی کی اندھی تقلید میں کوئی بات بغیر دلایل کے اختیار کر لینا جہالت ہے، حق نہیں۔ حق کے لیے ڈٹ جانا قابل تعریف ہوتا ہے۔ یہ نہ ہو تو انسانی کردار کی خوب صورتی ہی ختم ہو جایے۔ غامدی صاحب، مثلا، طالبان کے نجی جہاد کو غلط قرار دیتے تھے۔ اس کے دلائل بیان کرتے تھے، وہ اس پر ڈٹے رہے یہاں تک کہ انھیں ملک چھوڑ کر جانا پڑا مگر وہ اپنی بات سے پیچھے نہیں ہٹے۔ جب کہ طالبان کا نہتے لوگوں کو مارنے کا استدلال کوئی دینی بنیاد نہیں رکھتا تھا۔ مگر وہ جہالت سے اس پر ڈٹے رہے۔ جب جہالت سے آدمی ڈٹتا ہے تو اس کا دل گواہی دیتا ہے کہ وہ غلط کر رہا ہے مگر وہ دل کی نھیں سنتا۔ حق کے معاملے میں انسان کو شرح صدر ہوتا ہے کہ وہ درست پوزیشن پر کھڑا ہے۔